Na osnovu člana 15. stav (4) Zakona o prijevremenom povoljnijem penzionisanju branilaca Odbrambeno-oslobodilačkog rata ("Službene novine Federacije BiH", broj 41/13), na prijedlog Federalnog ministarstva unutrašnjih poslova -Federalnog ministarstva unutarnjih poslova, Vlada Federacije Bosne i Hercegovine, na 77. sjednici održanoj 09.07.2013. godine, donosi

**U R E D B U**

**O SADRŽAJU, POSTUPKU I NAČINU IZDAVANJA**  
**UVJERENJA PRIPADNICIMA POLICIJE RADI**  
**OSTVARIVANJA PRAVA PO ZAKONU O**  
**PRIJEVREMENOM POVOLJNIJEM PENZIONISANJU**  
**BRANILACA ODBRAMBENO-OSLOBODILAČKOG**  
**RATA**

Član l.

Ovom uredbom propisuju se sadržaj, postupak i način izdavanja uvjerenja iz člana 15. stav (2) Zakona o prijevremenom povoljnijem penzionisanju branilaca Odbrambeno-oslobodilačkog rata ("Službene novine Federacije BiH", broj 41/13 - u daljnjem tekstu: ' Zakon), evidencija o izdatim uvjerenjima, organ unutrašnjih poslova koji će izdavati uvjerenja i druga pitanja koja su značajna za izdavanje uvjerenja.

Član 2.

Pravo na prijevremeno povoljnije penzionisanje pod uvjetima i na način propisan Zakonom i odredbama ove uredbe ostvaruju pripadnici policije koji su najmanje 12 mjeseci (bez obzira na to je H to bilo u kontinuitetu) u periodu od 18.9.1991, godine do 23.12.1995. godine vršili dužnost i obavljali poslove komandanta - zapovjednika, komandira i načelnika (u jedinici specijalne borbene jedinice policijske stanice, u stanici policije kriminalističke službe javne bezbjednosti i centrima službi bezbjednosti, specijalnih borbenih jedinica odreda policije i centrima službi bezbjednosti MUP-a RBiH i Odjela za unutarnje poslove/MUP-a HZHB).   
Uvjeti iz stava 1. ovog člana dokazuju se uvjerenjem koje izdaje organ unutrašnjih poslova iz člana 5. ove uredbe u skladu sa članom 15. st. (2) i (3) Zakona i odredbama ove uredbe.   
Pravo na prijevremeno povoljnije penzionisanje pripadnici policije iz člana 4. tačka 3. Zakona ostvaruju pod uvjetima i na način propisan tim zakonom.

Član 3.

Status pripadnika policije u periodu od 18.9.1991. godine do 23.12.1995. godine, a radi ostvarivanja prava na prijevremeno povoljnije penzionisanje po Zakonu, utvrđivao se na osnovu rješenja o vršenju dužnosti formacijskog mjesta i poslova i zadataka i na osnovu kojih je određivan čin u skladu sa propisima iz člana 2. stav (2) Zakona.   
Pripadnicima policije koji nisu stekli činove u skladu sa propisima iz člana 2; stav (2) Zakona pripadajući činovi utvrđuju se shodno vršenju dužnosti i obavljanju poslova i zadataka formacijskog mjesta koji su vršili u periodu od 18.9.1991. godine do 23.12.1995, godine, i to na sljedeći način:

|  |  |  |
| --- | --- | --- |
| a) | Dužnosti, poslovi i zadaci formacijskog mjesta pripadnika policije iz člana 4. točka l. Zakona | Činovi |
| 1) | komandir tima za obezbjeđenje, komandir odjeljenja policijske stanice, komandir odjeljenja u specijalnoj jedinici, komandir staničnog odjeljenja | glavni narednik |
| 2) | komandir tima borbene jedinice, komandir voda policije, zapovjednik policijske ispostave | nadzastavnik |
| 3) | komandir policijske stanice u stanici III kategorije, načelnik kriminalističke službe stanice javne bezbjednosti III kategorije, komandir borbene jedinice, zapovjednik uniformirane policije i zapovjednik kriminalističke policije u policijskoj stanici I tipa, zapovjednik opće temeljne i prometne policije u policijskoj stanici I tipa, zapovjednik borbene jedinice policijske stanice | potporučnik |
| 4. | komandir policijske stanice u stanici II kategorije, komandir jedinice za obezbjeđenje, komandir voda za obezbjeđenje, komandir logističke jedinice, komandir voda u specijalnoj jedinici, načelnik kriminalističke službe u stanici javne bezbjednosti II kategorije, zapovjednik uniformirane policije u policijskoj stanici I tipa, zapovjednik kriminalističke policije policijskoj stanici I tipa,. zapovjednik postrojbe za osiguranje soba i objekata | poručnik |
| 5) | komandir specijalne jedinice, načelnik stanice III kategorije, komandir policijske stanice u stanici I kategorije, komandir čete, komandir čete u odredu za posebne namjene, komandir policijske stanice za posebne namjene, komandir policijske stanice II i III kategorije, komandir čete u specijalnoj jedinici, komandir letačkog odjeljenja, načelnik stanice javne jezbjednosti II i III kategorije, komandir policijske stanice I kategorije, načelnik kriminalističke službe u stanici javne bezbjednosti I kategorije, načelnik odjela uniformisane policije, načelnik odjela policije i načelnik odjela kriminalističke policije policijske uprave II tipa, zapovjednik policijske stanice II tipa, zapovjednik združene borbene jedinice policijske uprave | kapetan |
| 6) | načelnik odjeljenja policije u centru službi bezbjednosti, načelnik policije u policijskoj upravi, načelnik stanice II kategorije, načelnik štaba u specijalnoj jedinici, komandant helikopterske eskadrile, načelnik odjeljenja policije u centru službi bezbjednosti, načelnik odjeljenja, policije u policijskoj upravi, načelnik stanice javne bezbjednosti I kategorije, načelnik kriminalističke službe u centru službi bezbjednosti, načelnik odjela policije i načelnik odjela kriminalističke policije policijske uprave ( tipa, zapovjednik specijalne jedinice policije policijske uprave, zapovjednik policijske stanice I tipa | major |
| 7) | načelnik odjeljenja policije i odjeljenja kriminalističke policije u sjedištu Ministarstva, načelnik štaba odreda specijalne policije, načelnik policije u centru službi bezbjednosti, komandant odreda policije za posebne namjene, načelnik stanice I kategorije, načelnik odjela policije, načelnik odjela kriminalističke policije i načelnik odjela specijalne policije Ministarstva u sjedištu | potpukovnik |
| 8) | načelnik Sektora u Upravi policije u sjedištu Ministarstva, komandant odreda specijalne policije, načelnik inspektorata u sjedištu Ministarstva, načelnik policijskog sektora u centru službi bezbjednosti, načelnik policijske uprave, načelnik odjeljenja u sjedištu policije i kriminalističke službe u sjedištu, komandant specijalne jedinice, načelnik Štaba Odreda "Bosna", komandant odreda za posebne namjene, načelnik policijskog sektora u centru službi bezbjednosti, načelnik u policijskoj upravi, načelnik policijske uprave II tipa, načelnik sektora kriminalističke policije MUP-a u sjedištu, zapovjednik antiterorističke postrojbe, zapovjednik združenog odreda policije | pukovnik |
| 9) | načelnik Sektora u Upravi policije u sjedištu, načelnik inspektorata, komandant Odreda "Bosna", načelnik centra službi bezbjednosti, načelnik sektora policije, načelnik sektor specijalne policije u MUP -u HZHB u sjedištu, načelnik policijske uprave I tipa | brigadir |
| b) | Dužnosti, poslovi i zadaci formacijskog mjesta pripadnika policije iz člana 4. tačka 3. Zakona | Činovi |
| 1) | policajac, operativni djelatnik | vodnik |
| 2) | policajac specijalac. komandir tehničkog odjeljenja, vođa patrole, operativni dežurni u policijskoj stanici | narednik |
| 3) | vođa sektora, policajac specijalac, komandir odjeljenja u odredu za posebne namjene, vođa grupe za kontradiverzionu zaštitu, operativni dežurni u policijskoj upravi | nadnarednik |
| 4) | operativni dežurni MUP-a u sjedištu, voditelj smjene operativnog dežurstva policijske stanice | glavni narednik |
| 5) | pomoćnik komandira policijske stanice u stanici javne bezbjednosti III kategorije, šef smjene operativnog dežurstva u stanici, instruktor II kategorije, operativac za bezbjednost, stariji dežurni u odredu za posebne namjene, operativni dežumi u stanici javne bezbjednosti, rukovodilac smjene u policijskoj stanici, voditelj smjene operativnog dežurstva policijske uprave | zastavnik |
| 6) | zamjenik komandira policijske stanice u stanici III kategorije, pomoćnik komandira jedinice za obezbjeđenje, pomoćnik komandira policijske stanice u stanici II kategorije, voditelj smjene operativnog dežurstva MUP u sjedištu | nadzastavnik |
| 7) | zamjenik komandira policijske stanice u stanici II kategorije, pomoćnik komandira policijske stanice u stanici I kategorije, zamjenik komandira jedinice za obezbjeđenje, zamjenik zapovjednika postrojbe za osiguranje osoba i objekata | potporučnik |
| 8) | zamjenik komandira specijalne jedinice, zamjenik načelnika stanice III kategorije, zamjenik komandira policijske stanice u stanici I kategorije, zamjenik komandira čete, operativni dežurni u centru službi bezbjednosti, pomoćnik komandira policijske stanice za posebne namjene, inspektor prekršajne saobraćajne delikvencije, pomoćnik komandira policijske stanice II i III kategorije, zamjenik komandira čete u odredu zaposebne namjene, instruktor u specijalnoj jedinici, operativni dežurni u centru službi bezbjednosti, operativac za bezbjednost, operativni dežurni u odredu za posebne namjene i šefovi grupe kriminalističke policije u stanici javne bezbjednosti. zamjenik komandira policijske stanice za posebne namjene, inspektor krivične saobraćajne delikvencije i prevencije, operativni dežurni u policijskoj upravi, pomoćnik komandira policijske stanice I kategorije, zamjenik komandira policijske stanice II i III kategorije, zamjenik zapovjednika policijske stanice II tipa, instruktor specijalističke obuke u antiterorističkoj postrojbi MUP-a | poručnik |
| 9) | pomoćnik komandanta odreda policije za posebne namjene, pomoćnik načelnika štaba i operativac u Odredu specijalne policije, zamjenik načelnika stanice II kategorije, inspektor u centru službi bezbjednosti, inspektor u policijskoj upravi, rukovodilac operativnog dežurstva u centru službi bezbjednosti, zamjenik komandira u specijalnoj jedinici, pilot, komandir-profesor policijskih predmeta u Centru za obrazovanje kadrova unutrašnjih poslova, zamjenik komandira policijske stanice I kategorije, pomoćnik komandanta u specijalnoj jedinici, pomoćnik komandanta Odreda za posebne namjene, operativac za planiranje borbenih dejstava. zamjenik komandanta helikopterske eskadrile, inspektor u centru službi bezbjednosti i šefovi odsjeka kriminalističke policije u centru službi bezbjednosti, rukovodilac operativnog dežurstva u centru službi bezbjednosti, inspektor u policijskoj upravi, rukovodilac operativnog dežurstva u policijskoj upravi, načelnik klase u Centru za obrazovanje kadrova unutrašnjih poslova, zamjenik naćelnika stanice javne bezbjednosti, pomoćnik zapovjednika specijalne jedinice policije policijske uprave, zamjenik zapovjednika policijske stanice I tipa, inspektor /pol. službenik/ policijske uprave, šef voditelja odsjeka operativnog dežurstva policijske uprave | kapetan |
| 10) | pomoćnik komandanta odreda specijalne policije, zamjenik komandanta odreda policije za posebne namjene, inspektor u sjedištu Ministarstva, zamjenik načelnika stanice I kategorije, inspektor policije u sjedištu, pomoćnik komandanta Odreda 'Bosna", zamjenik komandanta odreda za posebne namjene, instruktor I kategorije u sektom za protivterorizam, nastavnik u sektoru za protivterorizam, načelnik kursne obuke u Centru za obrazovanje kadrova unutrašnjih poslova, zamjenik načelnika Srednje policijske škole, šef odsjeka policije, odsjeka pričuve i protu eksplozijskog odsjeka MUP-a u sjedištu, policijski službenik/inspektor/ MUP-a u sjedištu i Odjela UP, zamjenik načelnika policijske uprave II tipa, pomoćnik zapovjednika antiteroristićke postrojbe MUP-a, pomoćnik združenog odreda policije | major |
| 11) | zamjenik komandanta odreda specijalne policije, voditelj referade policije u Odjelu HZHB, zamjenik načelnika policijske uprave I tipa, zamjenik zapovjednika antiterorističke postrojbe, zamjenik zapovjednika združenog odreda policije | potpukovnik |
| 12) | glavni inspektor policije, pomoćnik načelnika Uprave policije u sjedištu Ministarstva, pomoćnik načelnika centra službi bezbjednosti, načelnik Srednje policijske škole, zamjenik direktora Centra za obrazovanje kadrova unutrašnjih poslova, zamjenik načelnika policijskog sektora MUP-a u sjedištu, rukovoditelj Javne sigurnosti u odjelu UP HZHB, pomoćnik predstojnika Odjela za uniformiranu i kriminalističku policiju | pukovnik |
| 13) | pomoćnik načelnika uprave policije u sjedištu, direktor Centra zaobrazovanje kadrova unutrašnjih poslova, predstojnik Odjela unutarnjih poslova HZHB | brigadir |

Član 4.

Za pripadnike policije iz člana 3. stav 2. taćka a) ove uredbe organ iz člana *5.*ove uredbe izdaje uvjerenje.   
Za pripadnike policije iz člana 3. stav 2. tačka b) ove uredbe organ iz člana 5. ove uredbe na traženje organa iz Zakona dostavlja informacije i podatke, a koji su od značaja za ostvarivanje prava lica po osnovu tog zakona.   
Uvjerenje, odnosno obavještenje iz st. 1. i 2. ovog člana sadrži najpovoljniji čin pripadnika policije utvrđen u skladu sa članom 3. ove uredbe.

Član 5.

Federalno ministarstvo unutrašnjih poslova - Federalno ministarstvo unutarnjih poslova za pripadnike policije bivšeg Ministarstva unutrašnjih poslova Republike Bosne i Hercegovine u organizacionim jedinicama u sjedištu, a kantonalno ministarstvo unutrašnjih poslova za pripadnike policije bivšeg Ministarstva unutrašnjih poslova Republike Bosne i Hercegovine u centru službi bezbjednosti i Odjela za unutarnje poslove/MUP-a HZHB, u kojem se vode evidencija i podaci o licima iz člana 2. stav 1. ove uredbe, nadležni su za izdavanje uvjerenja.  
Organi iz stava 1. ovog člana obavezni su na zahtjev nadležnih organa dostavljati relevantne informacije i podatke sa kojima raspolažu, na način i pod uvjetima koji su utvrđeni zakonom, a koji su od značaja za ostvarivanje prava lica po osnovu Zakona.

Član 6.

Izdavanje uvjerenja iz člana 2. stav 2. ove uredbe vrši se na pismeni zahtjev stranke.

Član 7.

Sadržaj pismenog zahtjeva za izdavanje uvjerenja utvrđen je na Obrascu broj l.   
Pismeni zahtjev za izdavanje uvjerenja iz stava 1. ovog člana može se podnijeti putem poste ili neposredno organu iz člana 5. ove uredbe.

Član 8.

Lice koje ne podnese zahtjev sa svim podacima iz obrasca iz člana 7. ove uredbe smatrat će se da nije ni podnijelo zahtjev u skladu sa Zakonom o upravnom postupku ("Službene novine Federacije BiH", br. 2/98 i 48/99).   
Zahtjev iz stava l. ovog člana ne podliježe plaćanju takse.

Član 9.

Uvjerenje se izdaje na osnovu službene evidencije.   
Za pripadnike policije iz člana 2. stav l. ove uredbe za koje organi unutrašnjih poslova nemaju službenu evidenciju postupak izdavanja uvjerenja provest će organ unutrašnjih poslova shodno odredbama Zakona o upravnom postupku io istom donijeti rješenje.   
Na osnovu pravosnažnog rješenja iz stava 2. ovog člana vrši se upis u službene evidencije i izdaje se uvjerenje.   
Sadržaj uvjerenja utvrđenje na Obrascu broj 2.

Član 10.

Uvjerenje se izdaje u tri primjerka i to: jedan primjerak za stranku, jedan primjerak za Federalni zavod za penzijsko i invalidsko osiguranje - Federalni zavod za mirovinsko i invalidsko osiguranje i jedan primjerak za arhivu izdavaoca uvjerenja.   
U slučaju da lice izgubi ili na drugi način ostane bez uvjerenja, na zahtjev lica izdat će se duplikat uvjerenja prema evidenciji izdatog uvjerenja.   
Duplikat uvjerenja čuva se uz evidenciju izdatog originala uvjerenja.

Član 11.

O izdatim uvjerenjima vodi se evidencija.   
Evidencija iz stava 1. ovog člana u pisanoj formi vodi se u obliku tvrdo ukoričene knjige koja se sastoji od listova papira, standardnog formata A4 sa numerisanim stranicama, čiji sadržaj je utvrđen na Obrascu broj 3.

Član 12.

Obrada i čuvanje svih podataka i drugih akata koji se odnose na evidenciju vrši se u skladu sa Zakonom o zaštiti ličnih podataka ("Službeni glasnik BiH", br. 49/06, *76/1*1 i 89/11).

Član 13.

Obrasci br. 1., 2. i 3. nalaze se u prilogu ove uredbe i čine njen sastavni dio.

Član 14.

Ova uredba stupa na snagu narednog dana od dana objavljivanja u   
"Službenim novinama Federacije BiH".

V broj 684/2013   
09. jula 2013. godine   
Sarajevo

Premijer  
NerminNikšić, s. r.